Source: https://www.riigiteataja.ee/akt/13318735
Timestamp: 2020-08-09 23:45:23+00:00

Document:
Üksikpuude raie loa andmise tingimused ja kord Jõhvi vallas – Riigi Teataja
KO 2010, 101, 1335
Vastu võetud 20.05.2010 nr 17
Määrus antakse kohaliku omavalitsuse korralduse seaduse § 22 lõike 2 ja looduskaitseseaduse § 45 alusel ning vajadusest reguleerida üksikpuude raie korda Jõhvi vallas.
§ 1. Puude raieloa andmise kord (edaspidi kord) määrab kindlaks puude raieks loa taotlemise ja raieloa vormistamise ning väljastamise tingimused Jõhvi valla haldusterritooriumil.
§ 2. Käesoleva korra kohaselt toimub puude raie Jõhvi valla tiheasustusaladel – Jõhvi linnas ja Tammiku alevikus, raieloa alusel. Kord ei reguleeri linna ja valla haljasaladel hoolduskava kohaselt läbiviidavat puude raiet ja viljapuude ning eramute juures asuvate kuni 1,3 m kõrgusega üksikpuude raiet kinnistu omaniku poolt omal territooriumil.
§ 3. Käesolev kord on kohustuslik täitmiseks kõikidele Jõhvi valla tiheasustusala asutustele ning juriidilistele ja füüsilistele isikutele.
II Puude raieloa taotlemine, taotluse läbivaatamine ja raieloa väljaandmine
§ 4. Jõhvi vallavalitsusele esitatakse kirjalik taotlus, kus on ära näidatud järgmised andmed:
1) põhjendus puu(de) likvideerimiseks;
2) andmed taotleja kohta (nimi, aadress, asukoht, isikukood või registrikood, esindaja volitus, kontakttelefon jms);
3) omandisuhe puu kasvukohaga.
§ 5. Eravalduse või erastatava maa korral esitab Jõhvi vallavalitsusele taotluse maa omanik või maa erastaja. Korteriühistute puhul korteriühistu esimees.
§ 6. Munitsipaalmaa ja jätkuvalt riigi omandis oleva maa korral esitab Jõhvi vallavalitsusele taotluse maad haldav asutus, juriidiline või füüsiline isik.
§ 7. Jõhvi vallavalitsuse volitatud isik (heakorraspetsialist):
1) kontrollib taotluses esitatud andmete õigsust, vajadusel nõuab taotlejalt täiendavaid dokumente ja selgitusi ning registreerib taotluse, vaatab läbi taotluse ja otsustab puu(de) raieloa andmise 1 (ühe) kuu jooksul selle taotlemisest;
2) märgistab puu(de) raieloa andmise korral puu(d) looduses;
3) vormistab puu(de) raieloa (vorm lisatud) kahes eksemplaris, millest üks eksemplar väljastatakse taotlejale, teine eksemplar jääb vallavalitsusse haljastuse heakorraspetsialisti kausta.
§ 8. Välja antud raieloas peab olema märgitud:
1) kellele väljastatakse raieluba (nimi, registri- või isikukood, taotleja aadress);
2) raie eest vastutav isik (nimi, aadress, telefon);
3) raiutava puu asukoha kirjeldus;
4) raiutava puu liik ;
5) kännu kõrgus;
6) raiejäätmete koristamise tähtaeg;
7) raiejäätmete ladustamise koht;
8) raieloa väljaandmise kuupäev, kehtivusaeg ja väljaandja.
§ 9 Raieloa väljaandja määrab kindlaks puu(de) raieloa kehtivuse. Kehtivuse kaotanud raieloa alusel on puude raiumine keelatud.
§ 10 Käesoleva korra rikkujate karistamisel kohaldatakse väärteomenetluse seadustiku sätteid.
§ 11. Jõhvi linnas ja Tammiku alevikus (tiheasustusala) kasvava puu ebaseadusliku raie eest karistatakse looduskaitseseaduses § 73 toodud rahatrahvi määradega ja kohtuväliseks menetlejaks on vallavalitsus ning määratud hoiatus- või rahatrahv laekub vallaeelarvesse.
§ 12. Kasvavate puude tahtliku kahjustamise eest, mis viib puude kuivamiseni (hävimiseni) karistatakse süüdlast kohaldades väärteomenetluse seadustiku sätteid või looduskaitseseaduse § 73 toodud rahatrahvi määrasid.
IV Rakendussätted
§ 13. Tunnistada kehtetuks Jõhvi Linnavolikogu 17. juuni 2004 määrus nr 54 «Üksikpuude raie korrast Jõhvi linnas».
§ 14. Määrus jõustub 24. mail 2010.
Volikogu esimees Kaarel PÜRG

References: § 22
 § 45

§ 1

§ 2

§ 3

§ 4

§ 5

§ 6

§ 7

§ 8

§ 9

§ 10

§ 11
 § 73

§ 12
 § 73

§ 13

§ 14